Läti muinsuskaitsjad valisid oma tänavuseks Euroopa muinsuskaitsepäevade teemaks Riia tänavad, et toetada Riia staatust Euroopa kultuuripealinnana ja anda teistele Läti linnadele võimalus saada osa kultuuripealinna toimetustest. Riia nimeline tänav on 65-s Läti linnas.

Ka viies Lõuna-Eesti linnas Tartus, Pärnus, Viljandis, Valgas ja Mõisakülas on oma Riia tänav. Naaberriigi toetuseks kutsuvad Eesti muinsuskaitsjad tutvuma oma linnade ajalooga seekord läbi Riia perspektiivi.

**10. septembril** on kavas:

**Valga**: kell 11 Riia tn 16 katoliku kabeli avamine uudistajatele ja Valka kunstikooli tööde näitus. Jalutuskäik ja vestlusring „Riia tänav ajast aega“. Arutelu juhivad Mari-Liis Paris (Muinsuskaitseamet) ja Jiri Tintera ( Valga Linnavalitsus). Kontakt Mari-Liis Paris, mari-liis.paris@muinas.ee

**Tartu**: kell 12 jalutuskäik Riia tänaval Inga Raudvassari juhtimisel. Kogunemine Riia mäel. Kontakt Inga Raudvassar, inga.raudvassar@muinas.ee

**Viljandi**: kell 16 jalutuskäik Viljandi Vanal kalmistul Janis Tobrelutsu, Kalle Pullmani ja Monika Rauba eestvedamisel. Kalmistu ajaloost ja hooldamisest. Kontakt Monika Rauba, monika.rauba@viljandilv.ee

**Pärnu**: kell 18 jalutuskäik Riia tänaval Nele Renti juhtimisel. Kogunemine Riia mnt 32 ees. Kontakt Nele Rent, nele.rent@muinas.ee

Pressiteate koostas: Riin Alatalu; 5119439; riin.alatalu@eesti.ee